b"\n_START_ARTICLE_\nAdolf Schwarz\n_START_SECTION_\nResultats destacats en competici\xc3\xb3\n_START_PARAGRAPH_\nFou 10\xc3\xa8 al Torneig de Viena 1873 (els campions foren Wilhelm Steinitz i Joseph Henry Blackburne). El 1878, fou 2n, rere Louis Paulsen, a Frankfurt. El 1879, fou 3r a Leipzig (1r Congr\xc3\xa9s de la DSB, (el campi\xc3\xb3 fou Berthold Englisch). El 1880, empat\xc3\xa0 als llocs 1r-3r amb Blackburne i English a Wiesbaden. El mateix any, empat\xc3\xa0 als llocs 1r-3r amb Max Weiss i Johannes von Minckwitz a Graz, i empat\xc3\xa0 als llocs 3r-5\xc3\xa8 a Braunschweig. El 1882, fou 3r a Viena (el guanyador fou Vincenz Hruby), i empat\xc3\xa0 als llocs 12\xc3\xa8-13\xc3\xa8 al Torneig de Viena 1882 (els campions foren Wilhelm Steinitz i Szymon Winawer). Va participar en el gran Torneig d'escacs de Viena 1898, per\xc3\xb2 es va haver de retirar despr\xc3\xa9s de jugar nom\xc3\xa9s vuit partides.\n_START_SECTION_\nMatxs\n_START_PARAGRAPH_\nAdolf Schwarz va disputar nombrosos matxs: Va guanyar en von Minckwitz 5:3 (+ 3 - 2 = 4) a Frankfurt el 1878, en Winawer 3:1 (+ 3 - 1 = 0) el 1880, i n\xe2\x80\x99Albin 2:1 (+ 2,- 1, = 0) el 1897. Va perdre contra en Philipp Meitner (6\xc2\xbd:3\xc2\xbd) a Viena el 1878, i contra en Paulsen, (2:5), a Leipzig el 1879.\n_START_SECTION_\nR\xc3\xa0nquing mundial\n_START_PARAGRAPH_\nEl seu millor r\xc3\xa0nquing Elo s\xe2\x80\x99ha estimat en 2657 punts, pel maig de 1882, cosa que el situaria en tercer lloc mundial en aquella data."